# Diario de aprendizaxe

# Que é o diario de aprendizaxe?

O diario de aprendizaxe é o espazo no que irás recollendo as experiencias vividas, tanto dentro como fóra da aula, relacionadas co proceso de aprendizaxe ao longo do reto. Co seu uso desenvolverás a túa autonomía e a capacidade para reflexionar e aprender a aprender.

Deberás cubrilo segundo as indicacións do teu profesor ou da túa profesora. No diario de aprendizaxe irás valorando o teu progreso no reto, polo que é individual. Con todo, contén algunhas actividades para facer individualmente e outras en colaboración co teu grupo.

Servirache de axuda para autoavaliarte, compartir información cos teus compañeiros e compañeiras de grupo e conseguir o reto proposto.

## Lectura facilitada

O diario de aprendizaxe utilizaralo para escribir sobre que fas e aprendes durante este proxecto.

Debes pensar nas cousas que foron ben e tamén nas que non saíron como querías.

Co uso do diario aprenderás a reflexionar sobre o teu traballo e o traballo en equipo.

Servirache de axuda para compartir información coas túas compañeiras e compañeiros de grupo e conseguir o reto proposto.

Atende ás explicacións da túa profesora ou do teu profesor sobre o que debes facer no diario de aprendizaxe.

# Ficheiros anexos

Aquí tes os ficheiros do diario de aprendizaxe. Para poder editalo, descárgao en formato ODT.

- Diario de aprendizaxe en ODT (descarga o documento) (Nova xanela)
- Diario de aprendizaxe en PDF (abre en nova xanela) (Nova xanela)

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)