# 3.5. A practicar!

# A practicar!

Duración: 1 sesión Agrupamento: grupal

Esta última información é ouro para poder xogar aos deportes que máis che gustan adaptándote a calquera situación que queiras! Agora, é o momento de que intentes adaptar algún deporte e o practiques!

Para iso, sigue estes pasos:

1. Escolle xunto aos teus compañeiros e compañeiras o deporte que prefirades.
2. Decidide se queredes adaptar o deporte a formato minixogo (para xogar en versión reducida) ou a xogo reducido (para mellorar unha habilidade deportiva).
3. Establecede as modificacións do regulamento orixinal para conseguir o obxectivo marcado.
4. A xogar!

(Cando levedes 10 ou 15 minutos de xogo, podedes facer unha pausa para reunirvos e reflexionar sobre se as regras que modificastes funcionan ou non, e se queredes modificar algo para que o resto do tempo de práctica a actividade sexa máis produtiva).

## Lectura facilitada

Agora podes adaptar e xogar o teu deporte favorito.

Pasos:

1. Escolle o deporte co teu grupo.
2. Decide minixogo ou xogo reducido.
3. Cambia as regras para conseguir o obxectivo.
4. A xogar!

## Audio

audio/mpeg

# Diario de aprendizaxe

Fase 3 superada!

Acabas de pasar pola proba de laboratorio máis esixente: enfrontarte a deportes de todo tipo, coñecidos e descoñecidos, aplicando o código que xa coñecías. Agora por fin o teu cerebro comezou a detectar as secuencias comúns. É o momento de analizar o aprendido e plasmalo no diario de aprendizaxe.

- Cantos dos deportes que practicaches nesta fase eran totalmente descoñecidos para ti?
- Vícheste capaz de xogar a eles con éxito só por ter practicado antes outros deportes con aspectos comúns? Explica como che axudou o que xa sabías.
- Resultouche fácil o proceso de adaptación ás regras específicas de cada novo xogo? Que foi o que máis che custou?

## Lectura facilitada

Fin da fase 3!

Agora pensa no que aprendiches e escribe no diario de aprendizaxe:

- Cantos deportes eran descoñecidos para ti?
- Puideches xogar ben porque coñecías outros deportes?
- Foi fácil adaptarte ás regras novas?
- Que che custou máis?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)