# 1.3. O centro I+D+i

# O centro de I+D+i

Benvido ao centro I+D+i dos deportes colectivos!

Sabes o que é iso? Pois é o centro onde investigamos (I), desenvolvemos (D) e innovamos (i) sobre este tipo de deportes, tanto convencionais coma alternativos. Neste centro, estamos a descubrir a esencia dos deportes de equipo, concretamente, o seu ADN. Axúdasnos?

Para facelo da mellor maneira posible, iremos pouco a pouco seguindo estas fases:

## Fases I+D+i

### Fase 1. Analizar o que sabes sobre os deportes

Acabamos de comezar este reto, así que imos coñecernos. Cóntanos: que sabes sobre os deportes colectivos e alternativos? Cando xogas a deportes de equipo, que che din os teus compañeiros e compañeiras?

### Fase 2. Investigar (I) deportes de equipo coñecidos

Xogamos a moitos deportes na clase e no recreo. Todos parecen diferentes, pero tamén teñen algo en común, non? Imos investigalo…

### Fase 3. Desenvolver (D) o ADN de novos deportes colectivos

Nesta fase, vas destripar o ADN de novos deportes de equipo e buscar eses puntos en común que che permitan ser un/unha crack en todos e cada un deles. Xogarás moito, pero sempre tentando conseguir a chave para descifrar os segredos que agochan no seu ADN.

### Fase 4. Innovar (i) un novo deporte

Unha vez destripado o ADN, poderás xogar con el para experimentar e "fabricar" un novo deporte e poñelo en práctica cos teus compañeiros e compañeiras. Seguro que é divertidísimo!

### Fase 5. Valora a túa investigación

Que tal foi todo? Conseguimos un deporte divertido, onde todos e todas poden xogar en igualdade de condicións, onde os valores están por diante dos resultados, onde todo o mundo quere e pode participar? Pois o obxectivo está cumprido. De seguro que pronto será olímpico!

## Lectura facilitada

Benvido ao centro de deportes!

Aquí aprendemos e probamos deportes de equipo.
Queremos descubrir o ADN dos deportes.
Podes axudarnos?

Imos facelo en pasos:

1. Pensar no que sabes de deportes.
2. Investigar deportes coñecidos.
3. Crear o ADN de novos deportes.
4. Inventar un deporte novo.
5. Valorar o que fixeches.

## Audio

audio/mpeg

# Diario de aprendizaxe

Fin da fase 1!

En cada fase desta misión terás que cubrir o teu diario de aprendizaxe, unha ferramenta persoal de reflexión que che axudará a detectar os teus progresos e superar as dificultades que atopes durante o reto.

Lembra: aquí non hai respostas correctas ou incorrectas, só reflexións máis ou menos honestas. Tómate o teu tempo para plasmar o que pensas con claridade; esa será a chave que che abra as portas ao mundo deportivo.

Comecemos coa túa primeira secuencia de reflexión:

- Escolle 3 deportes de equipo que parezan moi diferentes entre si e reflexiona sobre que teñen en común. Fíxate na forma de xogar, no obxectivo, no uso do móbil ou no sistema de puntuación. Que ADN cres que comparten?

## Lectura facilitada

Fin da fase 1!

Usa o teu diario de aprendizaxe para pensar e escribir. Non hai respostas malas.

Escribe con calma. Escolle 3 deportes diferentes. Pensa que teñen en común.

- Como se xoga?
- Cal é o obxectivo?
- Como se puntúa?
- Que ADN teñen?

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)